Frækt tyveri fra kasseapparat i Sindal.

En SPAR købmand på Nørregade i Sindal fik tirsdag aften klokken 19 besøg af to kunder med uærlige hensigter. De to personer stjal 8000 kroner fra kasseapparatet. Der var tale om en kvinde og en mand, og de to har ifølge politiet begået flere af den slags forbrydelser i Nordjylland gennem den seneste tid. De kørte bort fra stedet i en sølvfarvet Peugeot 307, hvor nummerpladen begynder med VU.